Atašiene (stacija)

Atašiene ir viena no līnijas Krustpils—Rēzekne II dzelzceļa stacijām, atrodas Jēkabpils novada Atašienes pagastā, apmēram 1,5 km uz dienvidiem no pagasta centra Atašienes. Saglabājusies arī vecā stacijas ēka pie autoceļa P62 pārbrauktuves. Ēka būvēta no sarkaniem ķieģeļiem, mūsdienās pamesta un izdemolēta.  Atašienē pietur maršruta Rīga—Zilupe dīzeļvilcieni.

Vēsture 

Stacija ar nosaukumu "Borhi" ierīkota 1901. gadā uz grāfam Borham atsavinātās zemes kā dzelzceļa līnijas Ventspils—Maskava stacija. Kopš 1921. gada tās nosaukums ir Ataišiene, kopš 1929. gada — Atašiene. Stacijas kods 11520 (pēc PSRS klasifikācijas).

Atsauces

Ārējās saites 
 Atašienes stacijas fotogrāfijas 

Atašienes pagasts
Dzelzceļa stacijas Latvijā
Dzelzceļa līnijas Krustpils—Rēzekne II stacijas un pieturas punkti